 ผู้โดยสารปวดอึปวดฉี่อื้อ เครื่องบินเดลต้า ส้วมเสีย ต้องลงจอดฉุกเฉิน
(ภาพประกอบ),จะกลั้นต่อไม่ไหวแล้วนักบินเครื่องบินเดลต้า แอร์ไลน์ส นิวยอร์ก-ซีแอตเติล ตัดสินใจขอลงจอดฉุกเฉิน กลางทางที่รัฐมอนแทนา ขณะที่ผู้โดยสารจำนวนมากปวดอึปวดฉี่ แต่ส้วมบนเครื่องบินเกิดเสีย จึงต้องรีบให้ลงปลดทุกข์ก่อนจะสาย,เมื่อ 7 ธ.ค.60 สื่อสหรัฐฯรายงาน เกิดความปั่นป่วนบนเครื่องบินโดยสาร โบอิ้ง 757 ของสายการบินเดลต้า แอร์ไลน์ส เที่ยวบินจากสนามบินเคนเนดี รัฐนิวยอร์ก ไปยังเมืองซีแอตเทิล ในสหรัฐฯ เมื่อผู้โดยสารจำนวนมากต้องการเข้าห้องสุขาบนเครื่องบิน แต่ปรากฏว่าห้องสุขาเกิดเสีย ถึงขนาดทำให้นักบินต้องตัดสินใจขอลงจอดฉุกเฉินที่สนามบินบิลลิงส์ โลแกน รัฐมอนแทนา เมื่อวันเสาร์ที่ 2 ธ.ค.ที่ผ่านมา เพื่อให้ผู้โดยสารได้ ปลดทุกข์ ก่อนที่พวกเขาจะ กลั้น ต่อไปไม่ไหวแล้ว,ส้วมเต็มหมดและผู้โดยสารจำเป็นต้องใช้ห้องสุขา สายการบินเดลต้าแจ้งเหตุการณ์ที่ทำให้นักบินต้องตัดสินใจขอลงจอดฉุกเฉิน ที่สนามบินนานาชาติบิลลิงส์ โลแกน ซึ่งอยู่ในระยะเกินครึ่งทางจากสนามบินเคนเนดี ไปยังซีแอตเทิล ที่ต้องใช้เวลาบินราว 6 ชั่วโมง,ข่าวแจ้งว่า ขณะที่นักบินของสายการบินเดลต้า แอร์ไลน์ส ขอลงจอดฉุกเฉินนั้น ไม่มี เกต ประตูเทียบขึ้น-ลงเครื่องบินว่างเลย จึงทำให้นักบินต้องนำเครื่องบินไปจอดในบริเวณส่วนพื้นที่คลังสินค้า เพื่อให้ผู้โดยสารที่ปวดท้องเข้าห้องน้ำได้รีบลงไปเข้าห้องสุขาโดยด่วน อีกทั้งทางสายการบินได้อนุญาตให้ผู้โดยสารกลับขึ้นเครื่อง หลังจากมีการซ่อมห้องสุขาบนเครื่องบินและเติมน้ำมันเรียบร้อยแล้ว
จะกลั้นต่อไม่ไหวแล้วนักบินเครื่องบินเดลต้า แอร์ไลน์ส นิวยอร์ก-ซีแอตเติล ตัดสินใจขอลงจอดฉุกเฉิน กลางทางที่รัฐมอนแทนา ขณะที่ผู้โดยสารจำนวนมากปวดอึปวดฉี่ แต่ส้วมบนเครื่องบินเกิดเสีย จึงต้องรีบให้ลงปลดทุกข์ก่อนจะสาย
ส้วมเสีย,เครื่องบิน,เดลต้า แอร์ไลน์ส,ลงจอดฉุกเฉิน,ส้วมบนเครื่องบินเสีย,ข่าวทั่วไป